Návrh rozhodnutie Rady o vymenovaní osobitného koordinátora Paktu stability pre juhovýchodnú Európu /* KOM/2005/0595 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 22.11.2005 KOM(2005) 595 v konečnom znení Návrh ROZHODNUTIE RADY o vymenovaní osobitného koordinátora Paktu stability pre juhovýchodnú Európu (predložená Komisiou) DÔVODOVÁ SRÁVA Pakt stability pre juhovýchodnú Európu (PS) je rámec regionálnej politiky, ktorý bol zriadený medzinárodným spoločenstvom 10. júna 1999 v Kolíne, s cieľom podporovať krajiny v tomto regióne v ich úsilí posilňovať mier, demokraciu, dodržiavanie ľudských práv a hospodársku prosperitu a dosiahnuť stabilitu v celom regióne. V odseku 13 Paktu stability pre juhovýchodnú Európu je ustanovené, že pre pakt stability vymenuje EÚ koordinátora po porade s úradujúcim predsedom OBSE a ďalšími účastníkmi a úradujúci predseda OBSE ho schváli. V nadväznosti na nariadenie Rady (ES) č. 1080/2000 z 22. mája 2000 o podpore Dočasnej misie Organizácie Spojených národov v Kosove (UNMIK), Úrad vysokého predstaviteľa v Bosne a Hercegovine (OHR) a Pakt stability pre juhovýchodnú Európu (PS), Rada konajúc na základe návrhu Komisie každoročne menuje osobitného koordinátora paktu stability. Je preto potrebné, aby Rada pred 31. decembrom 2005 prijala rozhodnutie o vymenovaní osobitného koordinátora, ktoré sa bude uplatňovať od 1. januára 2006 do 31. decembra 2006. Komisia po porade s úradujúcim predsedom OBSE a ďalšími účastníkmi paktu stability navrhuje, aby Rada za osobitného koordinátora paktu stability opätovne vymenovala Dr. Erharda Buseka. Mandát osobitného koordinátora vychádza z mandátu ustanoveného v rozhodnutí Rady (ES) č. 2004/928 z 22. decembra 2004 o vymenovaní osobitného koordinátora Paktu stability pre juhovýchodnú Európu na rok 2006. Návrh ROZHODNUTIE RADY o vymenovaní osobitného koordinátora Paktu stability pre juhovýchodnú Európu RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1080/2000 z 22. mája 2000 o podpore pre Dočasnú misiu Organizácie Spojených národov v Kosove (UNMIK), Úrad vysokého predstaviteľa v Bosne a Hercegovine (OHR) a Pakt stability pre juhovýchodnú Európu (PS)[1], a najmä na jeho článok 1a, so zreteľom na návrh Komisie, keďže: (1) Ministri zahraničných vecí členských štátov Európskej únie a Komisia Európskych spoločenstiev 10. júna 1999 schválili, spolu s ostatnými účastníkmi Paktu stability pre juhovýchodnú Európu, založenie Paktu stability pre juhovýchodnú Európu, ďalej len „pakt stability". (2) Článok 1a nariadenia Rady (ES) č. 1080/2000 stanovuje každoročné vymenovanie osobitného koordinátora paktu stability. (3) Spolu s vymenovaním je potrebné udeliť osobitnému koordinátorovi mandát. Skúsenosti ukázali, že mandát ustanovený v nariadení Rady (ES) č. 2004/928 z 22. decembra 2004 o vymenovaní osobitného koordinátora Paktu stability pre juhovýchodnú Európu[2] na rok 2005, je vhodný. (4) Je vhodné ustanoviť jasné hranice zodpovednosti, ako aj usmernenie v oblasti koordinácie a poskytovania správ, ROZHODLA TAKTO: Článok 1 Týmto sa za osobitného koordinátora Paktu stability pre juhovýchodnú Európu vymenúva Dr. Erhard BUSEK. Článok 2 Osobitný koordinátor vykonáva úlohy ustanovené v bode 13 paktu stability z 10. júna 1999. Článok 3 V záujme dosiahnutia cieľa uvedeného v článku 2 je mandát osobitného koordinátora: (a) podporovať dosiahnutie cieľov paktu v rámci jednotlivých krajín a medzi nimi tam, kde sa potvrdzuje, že pakt stability vykazuje pridanú hodnotu; (b) predsedať regionálnemu stolu pre juhovýchodnú Európu; (c) udržiavať úzke kontakty so všetkými účastníkmi a napomáhajúcimi štátmi, organizáciami a inštitúciami paktu stability, ako aj príslušnými regionálnymi iniciatívami a organizáciami, s cieľom podporovať regionálnu spoluprácu a zvýšiť regionálnu kontrolu; (d) úzko spolupracovať so všetkými inštitúciami Európskej únie a jej členskými štátmi, s cieľom podporovať úlohu Európskej únie v rámci paktu v súlade s bodmi 18, 19 a 20 paktu stability a zabezpečiť komplementaritu medzi činnosťou v rámci paktu a stabilizačným a asociačným procesom; (e) podľa vhodnosti sa pravidelne a spoločne stretávať s predsedami pracovných stolov s cieľom zabezpečiť celkovú strategickú koordináciu a pôsobiť ako sekretariát regionálneho stola pre juhovýchodnú Európu a jeho nástroje; (f) pracovať na základe zoznamu prioritných činností paktu stability, ktoré sa majú implementovať počas roka 2006, schváleného vopred a po porade s účastníkmi paktu stability a naďalej dozerať na pracovné metódy a štruktúry paktu stability zabezpečujúcich konzistenciu a účinné využívanie zdrojov. Článok 4 Osobitný koordinátor uzatvára s Komisiou dohodu o financovaní. Článok 5 Činnosti osobitného koordinátora sa koordinujú s činnosťami generálneho tajomníka Rady/Vysokého predstaviteľa pre SZBP, predsedníctva Rady a Komisie, najmä v rámci neformálneho poradného výboru. V praxi sa udržiava úzka spolupráca s predsedníctvom Rady, Komisiou, vedúcimi misií členských štátov, osobitnými predstaviteľmi Európskej únie, ako aj s Úradom Vysokého predstaviteľa v Bosne a Hercegovine a s civilnou správou Organizácie Spojených národov v Kosove. Článok 6 Ak je to vhodné, osobitný koordinátor podáva správy Rade a Komisii. Naďalej pravidelne informuje o svojej činnosti Európsky parlament. Článok 7 Toto rozhodnutie nadobúda účinnosť dňom po jeho uverejnení v Úradnom vestníku Európskej únie. Uplatňuje sa od 1. januára 2006 do 31. decembra 2006. V Bruseli Za Radu predseda [1] Ú. v. ES L 122, 24.5.2000, s. 27. Nariadenie zmenené a doplnené nariadením Rady (ES)č. 2098/2003 z 27. novembra 2003 (Ú. v. EÚ L 316, 29.11.2003, s. 1). [2] Ú.v. EÚ L 396, 31.12.2004, s. 47.